Patang laras kang ana ing guguritan lan carabasawidya Cina (Aksara Kan: 四聲; pinyin: "sìshēng") yaiku patang kêlas laras tradhisiyonal tetembungan Cina. Patang laras iki duwe guna kang penting ing guguritan Cina lan ing pasinau bandhingan kanggo parijinis-parijinis basa Cina ing basawidya Cina tradhisiyonal utawa Kulonan. Laras-laras iki silihsaur karo swarawidya basa Cina Tengahan lan karanan têtêg (平), munggah (上), mangkat (去), lan mlebu (入). Amarga pegat lan gathuking laras ing jaman biyen, ora ana parijinis basa Cina Modheren kang duwe ganep papat larasing basa Cina Tengahan. Ananging, laras-laras iku mau isih kawenehan tandha ing bausastra padhalagu.